### | | | | --- | --- | | | | | --- | | **Byråd** 31. maj 2016 Sagsnr. 710-2015-13715 Dok.nr. 710-2016-196962 Sagsbehandler DPHERA | | 95.                 Revideret indkøbspolitik for Favrskov Kommune - Åbent

###

|  |  |
| --- | --- |
| Tidl. politisk behandling | BY, 29.01.08, pkt. 4 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en revideret
indkøbspolitik for Favrskov Kommune.

Byrådet vedtog 29. januar 2008 en indkøbspolitik for
Favrskov Kommune. Indkøbspolitikken fra 2008 bærer præg af, at organisering af
fælles indkøb var et nyt område efter kommunesammenlægningen, og politikken er
på en række områder ikke længere tidssvarende.

Job og Økonomi har derfor udarbejdet forslag til en
revideret indkøbspolitik, der

fastlægger de overordnede rammer og målsætninger for udbud
og indkøb af varer og tjenesteydelser i [adresse].

Indkøbspolitikkens målsætninger er udtrykt i fem hjørnesten:

1. Indkøb til mest fordelagtige priser

2. Fælles indkøbsaftaler og decentrale indkøb

3. Høj udnyttelsesgrad af indkøbsaftalerne

4. [adresse] som professionel samhandelspartner

5. Miljøvenlige indkøb under socialt og etisk ansvar.

Politikken
skal ses i sammenhæng med Favrskov Kommunes øvrige politikker på udbuds- og
indkøbsområdet: ”Politik for anvendelse af sociale klausuler og arbejdsklausuler”,
samt revideret ”Politik for konkurrenceudsættelse”, som blev vedtaget af
byrådet 27. januar 2015.

**VURDERING**

Revideringen
af indkøbspolitikken har primært haft til formål at gøre politikken tidssvarende
og mere præcis omkring formål, pligter og ansvar.

Hovedformålet
med fælles indkøbsaftaler er at indkøbe varer og tjenesteydelser til mest
fordelagtige priser, sådan at der bruges færrest mulig penge på indkøb. Derfor
tager indkøbspolitikken afsæt i ”indkøb til mest fordelagtige priser”, som afspejler
en balance mellem kvalitet og pris.

Den
nuværende indkøbspolitik tager udgangspunkt i princippet om ” fælles indkøbsaftaler
og decentrale indkøb”. Dette princip er også gældende i den reviderede
indkøbspolitik. Det betyder, at indkøbsaftaler indgås centralt med inddragelse af
slutbrugerne af de produkter, der indgås aftaler om. Det bidrager til, at
produkterne svarer til de forventninger og krav, slutbrugerne har og dermed, at
indkøbsaftalerne bliver brugt.

Der er
i den reviderede indkøbspolitik lagt øget vægt på udnyttelsesgraden af indkøbsaftalerne.
Det er afgørende, at indkøbsaftalerne udnyttes, sådan at besparelserne ved
indkøb indfries. Derfor følges der løbende op på, om de rette varer og
tjenesteydelser købes hos de rette leverandører. Der er samtidig fokus på, at
gøre det så enkelt som muligt for de decentrale disponenter at benytte
indkøbsaftalerne. I den forbindelse undersøger Job og Økonomi mulighederne for
implementering af et e-handelssystem, hvorfra de rette varer kan købes direkte
fra kommunens leverandører via nethandel.

Den
reviderede indkøbspolitik er mere kortfattet end den nuværende og indeholder
henvisninger til de øvrige politikker på området, som byrådet har vedtaget
siden den nuværende indkøbspolitik blev vedtaget. Job og Økonomi vurderer, at
den reviderede indkøbspolitik giver et bedre og mere tidssvarende overblik over
principper, pligter og ansvar end den nuværende indkøbspolitik.

**ØKONOMI**

Den reviderede indkøbspolitik har ingen direkte økonomiske
konsekvenser.

Siden 2008 er der ved den årlige budgetlægning indarbejdet
besparelser ved udbud af varer og tjenesteydelser. Således er der i budgettet
for 2016 indarbejdet en årlig besparelse på 16,2 mio. kr.

Med baggrund i de realiserede indkøb vurderes det løbende,
om der kan indarbejdes yderligere besparelser på indkøbsområdet.

**INDSTILLING**

Direktøren for Job og Økonomi indstiller
til Byrådet:

1.    At den reviderede
”Indkøbspolitik for Favrskov Kommune” godkendes.

**BESLUTNING**

***Økonomiudvalget, 24. maj 2016:***

Fraværende:Mark Lind

Indstilles godkendt med den præcisering, at der indføjes en
passus om, at Favrskov Kommune ikke vil handle med virksomheder, der er dømt
for unddragelse af skattebetaling i [adresse].

**Bilag**

|  |  |
| --- | --- |
| Indkøbspolitik for Favrskov Kommune | 710-2016-103480 |
| Afklaring af begreberne vare og tjenestydelser | 710-2016-196196 |
| Obligatoriske udelukkelsesgrunde | 710-2016-197003 |